Maya Le Tissier

Maya Le Tissier (født 18. april 2002) er en engelsk fotballspiller som spiller for Manchester United og på det engelske landslaget.

Klubberkarriere

St. Martins A.C. 
Le Tissier vokste opp på Guernsey, i den engelske kanalen. Hun begynte å spille fotball da hun var fire år gammel. Hun spilte da med guttene i den lokale klubben St. Martins A.C., hvor faren hennes var trener. Det eksiterte ikke lag for jenter på øya, så fra hun var tretten år gammel begynte hun å fly til Hampshire for å spille med regionslaget to ganger i måneden. Etter to år sluttet hun med det og gikk tilbake til å spille for St. Martins, slik at hun kunne bruke mer tid på skole.

Brighton & Hove Albion 
1. juli 2018 signerte Le Tissier med akademiet til den engelske klubben Brighton & Hove Albion, som spilte i øverste divisjon. Hun ble raskt en del av førstelaget, og var ubrukt reserve i en kamp mot Arsenal den 25. november 2018. 5. desember fikk hun sin A-lags debut, og spilte 90 minutter i en ligacup kamp mot Crystal Palace, som endte i en 5-1 seier til Brighton. Fire dager senere startet hun for første gang i serien, mot Chelsea. Hun skåret sitt første mål i en seriekamp mot Bristol City 9. mai 2021, hvor Brighton vant 3-1. Hun ble utnevnt til sesongens beste unge spiller for Brighton i både 2020-21 og 2021-22 sesongen. Hun ble også nominert til PFA Women's Young Player of the Year, i juni 2022

Manchester United 
20. juli 2022 skrev Le Tissier under på en treårig kontrakt med Manchester United. Med ett år igjen på kontrakten hos Brighton, fikk klubben en løslatelsesklausul som ble rapportert til å være på mellom £ 50.000 og £ 60.000. Hun debuterte 17. september 2022 og skåret to mål i en 4-0 WSL-seier mot Reading.

Landslag

Guernsey 
Le Tissier ble historisk da hun ble den første kvinnelige spilleren til å spille for Guernsey sitt U16-lag for gutter, da hun deltok i Muratti Vase-turneringen for U16 mot Jersey U16 i 2018.

England

Ungdom 
Etter å ha deltat på en regionsamling for englands U15-landslag for kvinner, ble hun senere kaptein for laget. I septemer 2018 ble Le Tissier utnevnt til kaptein for U17 landslaget før kvalikken til U17-EM. England vant alle sine seks kamper, uten å slippe inn mål, og Le Tissier ble tatt ut til troppen som skulle spille U17-EM i 2019 i Bulgaria. Hun startet alle tre kampene. England røk ut etter gruppespillet på målforskjell. 

Hun spilte for U19-laget 6. mars 2020 mot Sverige i La Manga-turneringen, og debuterte for U23 i en privatlandskamp mot Belgia, 25. oktober 2021.

Senior 
November 2022 ble Le Tissier tatt ut i A-lags troppen for første gang, for å spille i privatlandskampene mot Japan og Norge. Hun debuterte 15. november, og spilte hele 90 minutter i kampen mot Norge som endte 1-1. I mai 2023 ble Le Tissier tatt ut som reserve for Verdensmesterskapet i Australia og New Zealand.

Privatliv 
Darren, Le Tissiers far, spilte tidligere semi-profesjonell fotball for St. Martins A.C. Hun gir ham mye av skylden for å ha introdusert henne til laget av fireåringer han trente, hvor hun har sagt: "kredit til gutta hjemme, hvis de ikke bare så på meg som en annen fotballspiller, så hadde jeg kanskje ikke vært der jeg er i dag".

Til tross for at de kommer fra den samme øya Guernsey og deler  etternavn, er Le Tissier ikke relatert til den tidligere engelske landslagspilleren Matthew Le Tissier, men de to familiene kjenner hverandre og Darren tidligere har spilt fotball med Matthew.

I mai 2022 inngikk Le Tissier og veldedighetsorganisasjonen Common Goal et sammarbeid, hvor hun lover å donere minst en prosent av lønnen hennes.

Utmerkelser

Manchester United 
 FA Cup runner-up: 2022-23

England 
 Finalissima: 2023
 Arnold Clark Cup: 2023

Individuelle 
 Brighton & Hove Albion kvinners ung spiller av sesongen: 2020-21, 2021-22
 Kanaløyenes Sportspersonlighet: 2022

Referanser

Eksterne lenker 

Engelske fotballspillere